open-index/open-wikipedia-markdown huggingface dataset:
Σωτήρης Χαραλάμπης

Ο **Σωτήρης Χαραλάμπης** ήταν αγωνιστής και πολιτικός από την Αχαΐα που δραστηριοποιήθηκε στα χρόνια της ελληνικής επανάστασης του 1821.
## Βιογραφικά στοιχεία
Υπήρξε από τους μεγαλύτερους άρχοντες της Πελοποννήσου πριν την Επανάσταση και ήταν γιος του Αναστασίου Χαραλάμπη. Γεννήθηκε το 1770 στη Ζαρούχλα Αχαΐας, είχε νυμφευθεί την Βικτωρία Σισίνη αδελφή του Γ. Σισίνη και κατοικούσε στα Καλάβρυτα. Υπήρξε πρωτεργάτης της επανάστασης και εξελέγη από το μεγαλύτερο μέρος της επαρχίας Καλαβρύτων αρχιστράτηγος όλων των εκεί καπεταναίων. Ήταν μυημένος στην Φιλική Εταιρεία, πολέμησε στο Σαραβάλι, στο Πουρναρόκαστρο και στην πολιορκία της Πάτρας με στρατιωτικό σώμα που συντηρούσε ο ίδιος. 

Είχε εκλεγεί στην Πελοποννησιακή Γερουσία το 1821 και είχε πάρει μέρος ως πληρεξούσιος της επαρχίας Καλαβρύτων στην Α' Εθνοσυνέλευση Επιδαύρου και στην Β' Εθνοσυνέλευση Άστρους. Μετά την Α' Εθνοσυνέλευση είχε πάρει μέρος στο Βουλευτικό το 1822 και μετά την Β' εθνοσυνέλευση, είχε εκλεγεί αντιπρόεδρος το 1823 στο Εκτελεστικό. Πέθανε το 1826 στο Ναύπλιο.

## Πηγές
* 
* Αθανάσιος Θ. Φωτόπουλος, *Οι Κοτζαμπάσηδες της Πελοποννήσου κατά τη Δεύτερη Τουρκοκρατία (1715-1821)*, Διδακτορική Διατριβή, ΕΚΠΑ, Αθήνα, 1995.

Κατηγορία:Αγωνιστές του 1821
Σωτήρης
Κατηγορία:Έλληνες πληρεξούσιοι
Κατηγορία:Έλληνες γερουσιαστές
Μελαντερίτης

Ο **μελαντερίτης** (αγγλ. melanterite) είναι θειικό ορυκτό του σιδήρου. Οφείλει το όνομά του στην αρχαία ελληνική λέξη *μελαντηρία*, που αναφέρεται σε μια μεταλλικής προέλευσης μαύρη βαφή.

Είναι ορυκτό που προκύπτει από την οξείδωση μεταλλευτικών υπολειμμάτων, κυρίως από σιδηροπυρίτη και μαρκασίτη. Σπανιότερα ανευρίσκεται ως προϊόν ηφαιστειακών αναθυμιάσεων.

Σχηματίζει ομάδα ορυκτών, στην οποία περιλαμβάνονται:
* Μπιμπερίτης (κοβαλτιούχο ανάλογο)
* Χαλκανθίτης (χαλκούχο ανάλογο)
* Μαλλαρντίτης (μαγγανιούχο ανάλογο)
* Ψευδαργυρομελαντερίτης (ψευδαργυρούχο ανάλογο)

Ορυκτά με τα οποία σχετίζεται είναι ο επσομίτης, ο χαλκανθίτης, η γύψος, ο σιδηροπυρίτης, ο πυρροτίτης, ο μαρκασίτης, ο χαλκοπυρίτης, ο αλοτριχίτης και άλλα σουλφίδια.

Είναι σχετικά διαδεδομένο ορυκτό και, μολονότι είναι διαλυτό στο νερό και δεν εμφανίζει υψηλή σκληρότητα είναι περιζήτητο από συλλέκτες λόγω του πολύ όμορφου χρώματός του. Αξίζει να αναφερθούν οι εμφανίσεις του στα όρη Χαρτς (Γερμανία), το Falun στη Σουηδία, το Ρίο Τίντο στην Ισπανία, την Κύπρο, τη νήσο Έλβα στην Ιταλία, την Αυστρία, τη Ρουμανία, την Τουρκία, τη χερσόνησο Καμτσάτκα στη Ρωσία (ως προϊόν ηφαιστειακής δραστηριότητας), το Κοπιαπό της Χιλής και τις Πολιτείες Μοντάνα, Γιούτα, Καλιφόρνια (σε γκέυζερ της κομητείας Αλαμέιντα) και Τενεσί των ΗΠΑ.

Στην Ελλάδα ανευρίσκεται στα μεταλλεία Λαυρίου (Αδάμη Νο 2, Πλάκα) και στα μεταλλεία Κασσάνδρας (Ολυμπιάδα).

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Μελαντεριτης
Κατηγορία:Ορυκτά του σιδήρου
Μερτιεΐτης

Ο **μερτιεΐτης Ι** (αγγλ. Mertieite-I) είναι σημαντικό αρσενικούχο ορυκτό του παλλαδίου που περιέχει και αντιμόνιο. Οφείλει το όνομά του στον Τζον Μερτιέ (John Beaver Mertie, Jr., 1888–1980), γεωλόγο της Αμερικανικής Γεωλογικής Υπηρεσίας (U.S. Geological Survey). Το «Ι» στο όνομα προστίθεται προκειμένου να ξεχωρίζει από τον μερτιεΐτη - ΙΙ (Pd8(Sb, As)3), ο οποίος έχει ίδια εμφάνιση αλλά κρυσταλλώνεται στο τριγωνικό σύστημα.

Απαντάται υπό μορφή λεπτών κόκκων μαζί με ορυκτά σπάνιων και πολύτιμων μετάλλων, έλκοντας την προέλευσή του από υπερβασικά πετρώματα.

Ορυκτά με τα οποία σχετίζεται είναι ο αυτοφυής χρυσός, ο χρωμίτης, ο λαουρίτης, ο μερτιεΐτης-ΙΙ και σε φυσικά κράματα λευκοχρύσου, ιριδίου και οσμίου. Σχετίζεται, επίσης, με μια πλειάδα πολύ σπάνιων ορυκτών, όπως ο πολαρίτης, ο φροοντίτης, ο ιριδαρσενίτης, ο ουνγκαβαΐτης κ.ά.

Ανερίσκεται στη Φινλανδική Λαπωνία, το Μαρόκο, τη Νορβηγία, την επαρχία Limpopo (Σύμπλεγμα Bushveld) και την Αλάσκα (ορυχείο Fox Gulch), όπου αποτελεί και "type locality".

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Μερτιειτης
Κατηγορία:Ορυκτά του αντιμονίου
Κατηγορία:Ορυκτά του παλλαδίου
Ιωάννης Παπαδόπουλος (Καλάβρυτα)

Ο **Ιωάννης Παπαδόπουλος** ή **Μουρτογιάννης** ήταν αγωνιστής και πολιτικός του 1821.

## Βιογραφία
Καταγόταν από τα Καλάβρυτα όπου και έδρασε κυρίως ως έφορος προμηθειών του πολέμου. Εύρωστος οικονομικά δαπάνησε αφειδώς μεγάλα χρηματικά ποσά για την ευόδωση του αγώνα.  Συμμετείχε στη συνέλευση της Βοστίτσας τον Ιανουάριο του 1821, και στην πολιορκία των Καλαβρύτων στις 21 Μαρτίου του 1821.  Είχε παντρευτεί την κόρη του Ασημάκη Φωτήλα, Συριανή. 

## Πηγές
* 
* 

Κατηγορία:Αγωνιστές του 1821
Μιξίτης

Ο **μιξίτης** (αγγλ. *mixite*) είναι αρσενικικό ένυδρο ορυκτό του βισμουθίου και του χαλκού. Οφείλει το όνομά του στον υπεύθυνο του ορυχείου του Jachymov (Τσεχία) *Anton Mixa* (1838-1906), ο οποίος και πρωτοεντόπισε το ορυκτό.

Είναι σχετικά σπάνιο δευτερογενές ορυκτό, σχηματιζόμενο στις ζώνες οξείδωσης χαλκούχων-βισμουθιούχων αποθέσεων. Σχηματίζει σειρά παραμικτικών ορυκτών, τα οποία έχουν το γενικό τύπο **ΑCu6(XO4)3(OH)6 . 3H2O**, όπου Α= βισμούθιο, αργίλιο, ασβέστιο, δημήτριο, λανθάνιο, ύττριο, νεοδύμιο ή θόριο και Χ = αρσενικό ή φωσφόρος. Τα κυριότερα μέλη της σειράς είναι:

* Αγαρδίτης (από τον οποίο και ξεωρίζει πολύ δύσκολα)
* Γκαουντεΐτης (περιέχει Al  και Υ)
* Μιξίτης
* Πητερσίτης (περιέχει ύττριο, ασβέστιο και φωσφόρο)

Ορυκτά με τα οποία σχετίζεται είναι το αυτοφυές βισμούθιο, ο ερυθρίτης, ο μαλαχίτης, ο βαρύτης, ο βισμουθίτης, ο βουλφενίτης, ο μιμητίτης και ο λειμωνίτης. Λόγω των συγγενών ορυκτών και των πολύ όμορφων συσσωματωμάτων του είναι ορυκτό περιζήτητο από συλλέκτες.

Ανευρίσκεται σε αρκετά σημεία του πλανήτη. Αξιοσημείωτες είναι οι εμφανίσεις του στο Jachymov (Joachimsthal) της Τσεχίας, τη Γερμανία (Σαξωνία, Μέλας Δρυμός, Θουριγγία, Βάδη-Βυρτεμβέργη και ιδιαίτερα στο ορυχείο Clara πολύ όμορφοι κρύσταλλοι), την Κορνουάλη στην Αγγλία, στο Cap Garonne της Γαλλίας, την Ιταλία, το Ζακατέκας του Μεξικού, το Τσουμέμπ της Ναμίμπια και αρκετές Πολιτείες των ΗΠΑ. Αναφέρεται επίσης η ύπαρξή του σε αρκετές ακόμη χώρες.

Στην Ελλάδα ανευρίσκεται σε όμορφα συσσωματώματα στα μεταλλεία Λαυρίου (Ιλάριον Νο 50 στην Καμάριζα, στο Νο. 19 του Σουνίου και στο km-3 ορυχείο του Λαυρίου.

## Πηγές
*Handbook of Mineralogy
*Mindat.org
*Galleries.com 
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Μιξιτης
Κατηγορία:Ορυκτά του βισμουθίου
Κατηγορία:Ορυκτά του χαλκού
Κατηγορία:Ένυδρα ορυκτά
Κρατικός Αερολιμένας Ζακύνθου «Διονύσιος Σολωμός»

Ο **Διεθνής Αερολιμένας Ζακύνθου «Διονύσιος Σολωμός»** ή **Διεθνές Αεροδρόμιο Ζακύνθου «Διονύσιος Σολωμός»** (συντομογραφία ΥΠΑ: **ΚΑΖΑΣ**, IATA: **ZTH**, ICAO: **LGZA**) βρίσκεται στην περιοχή Αμπελόκηποι, 5 χλμ από την πρωτεύουσα της Ζακύνθου. Απέχει 1 χλμ από την περιοχή του Λαγανά. Το αεροδρόμιο έχει πάρει το όνομά του από τον εθνικό ποιητή της Ελλάδας Διονύσιο Σολωμό. Η ονοματοδοσία έγινε στις 11.02.1998 με την ευκαιρία των 200 χρόνων από την γέννηση του ποιητή.

## Ιστορικά γεγονότα

Η λειτουργία του Αερολιμένα της Ζακύνθου ξεκίνησε το 1971. Τα εγκαίνια έγιναν στις 12.06.1971. Τον Μάρτιο του 1981 τέλειωσαν οι εργασίες του νέου επιβατικού σταθμού του Αερολιμένα και στις 30.03.1981 έγινε η μετεγκατάσταση των υπηρεσιών στο νέο κτήριο. Η πρώτη πτήση τσάρτερ έγινε στις 03.05.1982 στο Διεθνές πλέον Αεροδρόμιο Ζακύνθου «Διονύσιος Σολωμός» καθώς εξυπηρετεί και πτήσεις εξωτερικού.

Το Δεκέμβριο 2015 οριστικοποιήθηκε η ιδιωτικοποίηση του Διεθνή Αερολιμένα Ζακύνθου μαζί με άλλους 13 περιφερειακούς αερολιμένες της Ελλάδος, με την υπογραφή της συμφωνίας μεταξύ της κοινοπραξίας Fraport AG/Ομίλου Κοπελούζου και του Ταμείου Αξιοποίησης Ιδιωτικής Περιουσίας του Δημοσίου. Σύμφωνα με το περιεχόμενο της συμφωνίας, η κοινοπραξία θα διαχειρίζεται τα 14 αεροδρόμια για 40 χρόνια. Η έναρξη παραχώρησης έγινε στις 11 Απριλίου 2017 .

### Έργα της Fraport-Greece

Στις 22 Μαρτίου 2017, η Fraport-Greece παρουσίασε τα σχέδια όλων των αεροδρομίων, μεταξύ αυτών και του αεροδρομίου Ζακύνθου.Οι άμεσες εργασίες που θα πραγματοποιηθούν στo αεροδρόμιo με την ανάληψη της λειτουργίας τους από τη Fraport Greece και πριν την έναρξη της καλοκαιρινής περιόδου 2017 περιλαμβάνουν :
*Γενικό καθαρισμό
*Βελτίωση του φωτισμού και της σηματοδότησης στους εσωτερικούς (τερματικοί σταθμοί) και εξωτερικούς χώρους των αεροδρομίων (χώρος στάθμευσης αεροσκαφών-διάδρομοι προσγείωσης-απογείωσης).
*Αναβάθμιση και βελτίωση των εγκαταστάσεων υγιεινής.
*Βελτίωση παρεχόμενων υπηρεσιών συμπεριλαμβανομένης δωρεάν σύνδεσης με το διαδίκτυο (WiFi).
*Εργασίες για τη βελτίωση της πυρασφάλειας σε όλους τους χώρους των αεροδρομίων.
Οι εργασίες που θα πραγματοποιηθούν στο πλαίσιο του επενδυτικού προγράμματος της Fraport Greece μέχρι το 2021 είναι οι ακόλουθες : 
*Ανακαίνιση και αναδιαμόρφωση του τερματικού σταθμού
*Εγκατάσταση συστήματος «HBS inline screening» για τον έλεγχο των αποσκευών
*Ανακαίνιση του πύργου ελέγχου εναέριας κυκλοφορίας
*Νέος πυροσβεστικός σταθμός
*Μετεγκατάσταση των μετασχηματιστών και γεννητριών
*Αναδιοργάνωση του χώρου στάθμευσης των αεροσκαφών
*Ανακαίνιση του οδοστρώματος στους χώρους προσγείωσης-απογείωσης-στάθμευσης αεροσκαφών
*Ανακαίνιση του οδοστρώματος στην είσοδο του αεροδρομίου και στο χώρο στάθμευσης οχημάτων
*Νέος σταθμός ασφάλειας & φύλαξης
*33% αύξηση των σταθμών Check-in (από 15 σε 20)
*150% αύξηση των σημείων ασφαλείας και ελέγχου του αεροδρομίου (από 2 σε 5)

## Αεροπορικές εταιρίες και προορισμοί

## Παραπομπές


## Εξωτερικοί σύνδεσμοι
*Επίσημη ιστοσελίδα του αερολιμένα

Κατηγορία:Αεροδρόμια στην Ελλάδα
Αερολιμενας
Λυμπέρης Θεοχαρόπουλος

Ο **Λυμπέρης Θεοχαρόπουλος** ήταν πολιτικός του 1821.

Πριν από την επανάσταση υπήρξε πληρεξούσιος των Καλαβρύτων στην Κωνσταντινούπολη. Μετά την επανάσταση και κατά την διάρκεια του αγώνα χρημάτισε πληρεξούσιος στις Συνελεύσεις και σε άλλες πολιτικές υπηρεσίες.

## Πηγές
* 

Κατηγορία:Αγωνιστές του 1821
Σφαιροκοβαλτίτης

Ο **σφαιροκοβαλτίτης** (αγγλ. sphaerocobaltite) είναι ανθρακικό ορυκτό του κοβαλτίου. Οφείλει το όνομά του στο περιεχόμενο κοβάλτιο και τη σφαιροειδή υφή του.

Δεν είναι από τα συνήθη ορυκτά. Σχηματίζεται ως συνοδό ορυκτό σε υδροθερμικές αποθέσεις κοβαλτίου.

Ορυκτά με τα οποία σχετίζεται είναι ο ερυθρίτης, ο ανναβεργίτης, ο ροζελίτης, ο κοβαλτίτης, ο μαλαχίτης και ο ασβεστίτης. Λόγω χρώματος συγχέεται εύκολα τόσο με ροδοχρωσίτη όσο και με στικτίτη (Mg6Cr2CO3(OH)16 . 4H2O).

Σημαντικές εμφανίσεις του είναι στο Ζαΐρ (επαρχίες Κατάνγκα, Kalongwe, Kolwezi και Λουμούμπασι), στη Γερμανία (Σαξονία και Βόρεια Ρηνανία-Βεστφαλία, την Ιταλία, το Μεξικό (Μπάχια Καλιφόρνια και Ζακατέκας), το Μαρόκο, την Ισπανία και τις Πολιτείες Γιούτα και Αριζόνα των ΗΠΑ.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο Καμάριζας.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Σφαιροκοβαλτιτης
Κατηγορία:Ανθρακικά ορυκτά
Κατηγορία:Σύμβολα του Κολοράντο
Σερπιερίτης

Ο **σερπιερίτης** (αγγλ. *serpierite*) είναι ένυδρο θειικό ορυκτό του ασβεστίου, του χαλκού και του ψευδαργύρου. Έλαβε το όνομά του από τον Ιταλό επιχειρηματία Τζιανμπατίστα Σερπιέρι (*Gianbattista Serpieri*, 1832-1897), ο οποίος πρωτοδημιούργησε τη σύγχρονη εταιρεία εκμετάλλευσης των μεταλλείων στο Λαύριο.

Αποτελεί δευτερογενές ορυκτό στη ζώνη οξείδωσης υδροθερμικών αποθέσεων χαλκού και ψευδαργύρου, συνήθως σχηματιζόμενο ως προϊόν σε απορρίμματα ή μη εξορυχθείσες ποσότητες μεταλλευμάτων, όταν η μεταλλευτική δραστηριότητα έχει εγκαταλειφθεί.

Ορυκτά με τα οποία σχετίζεται είναι ο σμιθσονίτης, ο δεβιλλίνης, ο ποσνιακίτης, ο κτενασίτης, ο λιναρίτης, ο λανγκίτης, ο βροσαντίτης, ο ναμουβίτης, ο σουλενβεργίτης, ο υδροζινκίτης, ο μαλαχίτης και η γύψος.

Απαντά σε αρκετές περιοχές του πλανήτη. Σημαντικές εκτός Ελλάδος εμφανίσεις του είναι στην Ιρλανδία, την Κάμπρια στην Αγγλία, τη Σκωτία, τη Γερμανία, τη Γαλλία, την περιοχή Κατάνγκα στο Ζαΐρ, το Tsumeb της Ναμίμπια, το Κολοράντο των ΗΠΑ, τη Σονόρα του Μεξικού, τη Νέα Νότια Ουαλία στην Αυστραλία και τη Σαρδηνία στην Ιταλία. Αναφέρεται η ύπαρξή του και σε ορισμένες άλλες χώρες.

Στην Ελλάδα αποτελεί "Type Locality" (TL) των μεταλλείων Λαυρίου και συγκεκριμένα στο μεταλλείο «Ιλάριον» αρ. 50, το «Χριστιάνα», το «**Σερπιέρη**»(TL), το «Εσπεράντσα», τα «Βίλλια» της περιοχής Πλάκα, το «Σούνιο» αρ. 19 και την παραλία Θορικού στα μεταλλευτικά απορρίμματα.

## Πηγές
*Handbook of Mineralogy
*Mindat.org
*Webmineral.com
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Σερπιεριτης
Κατηγορία:Ορυκτά του θείου
Κατηγορία:Ορυκτά του χαλκού
Κατηγορία:Ορυκτά του ψευδαργύρου
Κατηγορία:Ιωάννης Βαπτιστής Σερπιέρης
Κατηγορία:Ένυδρα ορυκτά
Γεώργιος Δ. Βούλγαρης

Ο **Γεώργιος Δ. Βούλγαρης** (1844 - ;) ήταν Έλληνας πολιτικός.
## Βιογραφία
Γεννήθηκε στην Ύδρα το 1844 και ήταν ο πρωτότοκος γιος του Δημητρίου Βούλγαρη, πρωθυπουργού, και της Μαρίας Κουντουριώτη. Από το γένος του πατέρα του ήταν εγγονός του Γεώργιου Βούλγαρη ενώ από αυτό της μητέρας του εγγονός του Λάζαρου Κουντουριώτη. Ακολούθησε σπουδές στο Βερολίνο και εισήλθε στο διπλωματικό σώμα ως α΄ γραμματέας της ελληνικής πρεσβείας στο Βερολίνο, θέση από την οποία παραιτήθηκε λίγο αργότερα. Τον Μάρτιο του 1880 διορίστηκε για λίγους μήνες υπουργός επί των ναυτικών στην κυβέρνηση Χαριλάου Τρικούπη.

Απεβίωσε άτεκνος.

## Πηγές


Κατηγορία:Έλληνες υπουργοί Ναυτικών
Γεωργιος Δ
Κατηγορία:Οικογένεια Κουντουριώτη
Λάζαρος Βούλγαρης

Ο **Λάζαρος Βούλγαρης** (1850 - 21 Φεβρουαρίου 1893) ήταν Έλληνας πολιτικός.

## Βιογραφία
Γεννήθηκε στην Ύδρα και ήταν γιος του Δημητρίου Βούλγαρη, πρωθυπουργού, και της Μαρίας Κουντουριώτη. Από το γένος του πατέρα του ήταν εγγονός του Γεώργιου Βούλγαρη ενώ από αυτό της μητέρας του εγγονός του Λάζαρου Κουντουριώτη. Αδερφός του ήταν ο Γεώργιος Δ. Βούλγαρης. Σπούδασε στο Παρίσι και αναμείχθηκε με την πολιτική εκλεγόμενος δύο φορές βουλευτής. Στις εκλογές του 1885 εξελέγη βουλευτής Ερμιονίδος.
 

Απεβίωσε στις 21 Φεβρουαρίου 1893 στο Παρίσι σε ηλικία μόλις 43 ετών. Ήταν παντρεμένος με την Ανδριάννα Ρώμα και είχε μια κόρη, την Μαρία, σύζυγο Αλέξανδρου Καραπάνου.

## Πηγές


Κατηγορία:Βουλευτές Ερμιονίδος
Λαζαρος
Κατηγορία:Οικογένεια Κουντουριώτη
Τορμπερνίτης

Ο **τορμπερνίτης** είναι ένυδρο φωσφορικό και ουρανυλιούχο ορυκτό του χαλκού. Το όνομα του αποδόθηκε προς τιμήν του Τόρμπερν Μπέργκμαν (1735-1784), Καθηγητή της Φυσικής και της Χημείας στο Πανεπιστήμιο της Ουψάλα (Σουηδία).

Είναι σχετικά ασύνηθες ορυκτό, το οποίο σχηματίζεται στις ζώνες οξείδωσης ορισμένων χαλκούχων / ουρανιούχων κοιτασμάτων. Η περιεκτικότητά του σε νερό δεν είναι σταθερή και μεταβάλλεται ανάλογα με τις κλιματικές συνθήκες σχηματισμού του. Σε πολύ ξηρά κλίματα μετατρέπεται σε **μετατορμπερνίτη** (άνυδρη παραλλαγή), ο οποίος έχει παρόμοιο χρώμα αλλά υψηλότερη διαφάνεια. Λόγω χρώματος και υφής είναι περιζήτητος από συλλέκτες, αν και, λόγω ραδιενέργειας, η κατοχή του είναι επικίνδυνη χωρίς προστατευτικά μέτρα.

Ορυκτά με τα οποία σχετίζεται είναι ο μετατορμπερνίτης, ο ωτουνίτης, ο ουρανινίτης, ο ουρανοφανής και πολλά σπάνια ορυκτά τα οποία περιέχουν τη ρίζα του ουρανυλίου (UO2)

Απαντάται σε αρκετές περιοχές της Γης, αλλά σε μικρές ποσότητες. Σχετικά μεγάλες ποσότητες και όμορφοι κρύσταλλοι συναντώνται στην Πορτογαλία, τη Σλοβακία, τη Γαλλία (πολλές περιοχές), τη Γερμανία (Σαξωνία και άλλες περιοχές), την Τσεχία, την Κορνουάλη στην Αγγλία, πολλές περιοχές της Αυστραλίας, το Ζαΐρ (επαρχία Κατάνγκα, μεγάλοι ημιδιάφανοι κρύσταλλοι) και τις ΗΠΑ (κυρίως Νεβάδα και Βόρεια Καρολίνα). Μικρότερης έκτασης εμφανίσεις σε αρκετές άλλες χώρες.

Δεν έχει αναφερθεί ύπαρξή του στην Ελλάδα.

## Πηγές
*Handbook of Mineralogy 
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Τορμπερνιτης
Κατηγορία:Ορυκτά του χαλκού
Κατηγορία:Φωσφορικά ορυκτά
Κατηγορία:Ένυδρα ορυκτά
Μελέιν Γουόκερ

Η **Μελέιν Γουόκερ** (*Melaine Walker*, γεννήθηκε 1 Μαρτίου 1983) είναι Τζαμαϊκανή αθλήτρια του στίβου και συγκεκριμένα των 400 μέτρων με εμπόδια. Είναι χρυσή Ολυμπιονίκης του 2008 με χρόνο 52,64 δευτερόλεπτα στους Ολυμπιακούς Αγώνες του Πεκίνου.

## Βιογραφία
Γεννήθηκε την 1η Μαρτίου του 1983 στο Κίνγκστον της Τζαμάικα. Στους Ολυμπιακούς Αγώνες του 2008 απέσπασε το χρυσό μετάλλιο στο αγώνισμα των 400 μέτρων με εμπόδια με χρόνο 52.64 δευτερόλεπτα. Κέρδισε επίσης με ευκολία το εθνικό πρωτάθλημα της Τζαμάικα με χρόνο 54.70 δευτερόλεπτα, κατοχυρώνοντας τη συμμετοχή της για πρώτη φορά σε Παγκόσμιο πρωτάθλημα στίβου.

Στις 20 Αυγούστου του 2009, κέρδισε το αγώνισμα των τετρακοσίων μέτρων με εμπόδια στο Παγκόσμιο Πρωτάθλημα Στίβου του Βερολίνου καταγράφοντας το δεύτερο καλύτερο χρόνο στην ιστορία του αθλήματος. Για να πανηγυρίσει τη νίκη της πήδηξε στην πλάτη του Μπερλίνο της αρκούδας, που ήταν η μασκότ των αγώνων, αλλά εκείνη έπεσε πάνω σε ένα από τα εμπόδια της διαδρομής και έριξε τη Γουόκερ στο έδαφος.

Το 2008 ανακηρύχθηκε αθλήτρια της χρονιάς στη Τζαμάικα, ενώ έχει τιμηθεί με την τιμητική διάκριση της Τζαμάικα, Order of Distinction (O.D.).

## Αποτελέσματα

### Ατομικά ρεκόρ
* 60 μέτρα με εμπόδια - 8.05   (2006, σε κλειστό χώρο)
* 100 μέτρα με εμπόδια - 12.75  (2006) 
* 400 μέτρα με εμπόδια - 52.42  (2009)
* 60 μέτρα - 7.40  (2005, σε κλειστό χώρο)
* 200 μέτρα - 23.67  (1998)
* 400 μέτρα - 51.61 (2008)

## Παραπομπές


## Εξωτερικοί σύνδεσμοι
* Προφίλ της Μέλανι Γουόκερ από την IAAF 

Κατηγορία:Τζαμαϊκανοί αθλητές του στίβου
Κατηγορία:Τζαμαϊκανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2008
Μηδενισμός

Ο **μηδενισμός** ή **νιχιλισμός** είναι φιλοσοφική κατεύθυνση που πρεσβεύει την ολοκληρωτική άρνηση κάθε θεωρητικής ή πρακτικής αξίας. Ο μηδενισμός απορρίπτει και αποδοκιμάζει το περιβάλλον του, το καταδικάζει απόλυτα, διαμαρτύρεται ή και επαναστατεί εναντίον του. Τον όρο εισήγαγε ο Ιβάν Τουργκένιεφ για να χαρακτηρίσει τον Μπαζάρωφ, βασικό ήρωα του μυθιστορήματός του *[[Πατέρες και γιοι (μυθιστόρημα)|Πατέρες και υιοί]]* (1862).

Μπορεί να διακριθεί στα παρακάτω είδη:
* Γνωσιολογικός ή θεωρητικός μηδενισμός, ο οποίος δεν παραδέχεται καμιά αλήθεια και ισοδυναμεί με τον απόλυτο σκεπτικισμό.
* Ηθικός μηδενισμός, που απορρίπτει τις ηθικές αξίες και ισοδυναμεί με τον αμοραλισμό.
* Μεταφυσικός μηδενισμός, που αρνείται την ύπαρξη νοήματος στη ζωή, την ύπαρξη του Θεού, λογικής τάξης στον κόσμο κτλπ.
* Κοινωνικός μηδενισμός, που απορρίπτει όλους τους κοινωνικούς και πολιτικούς θεσμούς, συγγενεύοντας έτσι με τη φιλοσοφία του Μαξ Στίρνερ.
* Ιστορικός μηδενισμός (στη φιλοσοφία της Ιστορίας), που υποστηρίζει ότι δεν υπάρχει τελικός σκοπός ή νόημα στην ιστορική εξέλιξη και αν υπάρχει τελικός σκοπός, αυτός είναι η καταστροφή και το αδιέξοδο.

Ο μηδενισμός κατείχε σημαντική θέση στη φιλοσοφία του Φρειδερίκου Νίτσε, ο οποίος ήταν φορέας ενός δυναμικού μηδενιστικού πνεύματος, στοχεύοντας στη δημιουργία του ιδανικού του Υπερανθρώπου. Στη σύγχρονη φιλοσοφία, εκπρόσωπος του μηδενισμού υπήρξε ο Γάλλος υπαρξιστής Ζαν-Πωλ Σαρτρ, για τον οποίο η ανθρώπινη ύπαρξη είναι φορέας οντολογικής ύπαρξης του μηδενός.

## Πηγές
* Λεξικό των -ισμών, Αντώνης Διαμαντίδης, Γνώση, Αθήνα, 2003
* Φιλοσοφικό λεξικό, Σωκράτης Γκίκας, Φελέκη, Αθήνα, 1982
* Λεξικό Φιλοσοφικών Όρων, Αγησίλαος Ντόκας, Αστήρ, Αθήνα, 1981

## Εξωτερικοί σύνδεσμοι

Κατηγορία:Φιλοσοφία της ζωής
Κατηγορία:Πολιτικές ιδεολογίες
Κατηγορία:Μεταφυσικές θεωρίες
Κατηγορία:Ηθικές θεωρίες
Πανεπιστήμιο του Γκρατς

Το **Πανεπιστήμιο του Γκρατς** (γερμανικά: *Karl-Franzens-Universität Graz*) είναι ένα πανεπιστήμιο το οποίο βρίσκεται στο Γκρατς της Αυστρίας. Είναι το τρίτο μεγαλύτερο και δεύτερο παλαιότερο πανεπιστήμιο της Αυστρίας.

Είναι το παλαιότερο πανεπιστήμιο της πόλης, ιδρύθηκε το 1585 από τον αρχιδούκα Κάρολο B' της Αυστρίας.

## Διάσημοι
* Βίκτορ Φραντς Ες (1883 - 1964) Αμερικανο-αυστριακός φυσικός, ο οποίος ανακάλυψε τις κοσμικές ακτίνες
* Χανς Γκρος (1847 – 1915) καθηγητής νομικός εγκληματολόγος και ανακριτής
* Έρνστ Μαχ (1838 - 1916) Αυστριακός-Τσέχος φυσικός

Γκρατς
Κατηγορία:Γκρατς
Χαράλαμπος Λοντοτσακίρης

Ο **Χαράλαμπος Λοντοτσακίρης** ήταν πολιτικός και αγωνιστής του 1821.

Η καταγωγή του ήταν από τον Σοπωτό. Υπηρέτησε στην πολιτική σε διάφορες υπηρεσίες κατά την ανάγκη της πατρίδας. Επειδή τότε λίγοι ήτανε που ξέρανε να γράφουν, έγινε πολύ χρήσιμος στα στρατόπεδα, γράφοντας και ενθουσιάζοντας τους στρατιώτες στον πόλεμο. 

## Πηγές
* 

Κατηγορία:Αγωνιστές του 1821
Χαρίσιος Μεγδάνης

μικρογραφία|Προτομή του Χαρισίου Μεγδάνη έξω από την Μητρόπολη Κοζάνης
Ο **Χαρίσιος Μεγδάνης** (1768 - 1823) ήταν Έλληνας ιερέας, συγγραφέας και γιατρός από την Κοζάνη.

## Βιογραφικό
Γεννήθηκε το 1768 και καταγόταν από οικογένεια αρματωλών από το Ριάχοβο (Πολύρραχο) Σερβίων. Η οικογένειά του, της οποίας μέλος ήταν και ο κλέφτης Πάνος Μεϊντάνης είχε απώτερη καταγωγή από το Πισοδέρι Φλώρινας. Υπήρξε μαθητής του Ιωάννη Πέζαρο, του Ιωνά Σπαρμιώτη και του Αμφιλόχιου Παρασκευά. Εργάστηκε ως οικοδιδάσκαλος  στην Πέστη της Ουγγαρίας και όταν επέστρεψε στην Κοζάνη έγινε ιερέας ενώ σπούδασε και ιατρική. Κόρη του ήταν η Μητιώ Σακελλαρίου με λογοτεχνική δραστηριότητα η οποία παντρεύτηκε τον γιατρό και λόγιο Γεώργιο Σακελλάριο. Μυήθηκε στη Φιλική Εταιρία από τον πρόκριτο Κοζάνης Δ.Τακιατζή.

## Το λογοτεχνικό έργο του
Από τα έργα του εκδόθηκαν:
**Ελληνικόν Πάνθεον* (ελληνική μυθολογία Πέστη 1812)
**Λύχνος Διογένους ή Χαρακτήρες Ηθικοί* (Βιέννη 1818)
**Οδηγία χριστιανική ορθόδοξος* (Βιέννη 1818)
**Καλλιόπη παλιννοστούσα ή Περί ποιητικής μεθόδου* (Βιέννη 1819)
**Ακεσώ ή Ενωμένη Φαρμακοποιία και Φαρμακολογία (*Κοζάνη 2015*)*

Η *Αγγελία* του αποτελεί σημαντική πηγή για τα σχολεία της Κοζάνης μέχρι το 1819 και η *Απογραφική έκθεσις του μεσημβρινού μέρους της Μακεδονίας* (Πτολεμαΐδα 1940) βασική ιστορική πηγή για την ιστορία της δυτικής Μακεδονίας κατά την Τουρκοκρατία.

Τα έργα του *Ηρωικαί ιστορίαι* και *Λεξικό ιατρικής* έχουν χαθεί.

## Πηγές
* Ένθετο εφημερίδας Ελευθεροτυπία Ε/Ιστορικά- ΚΟΖΑΝΗ,Από την αρχαιότητα έως σήμερα,16 Ιανουαρίου 2003
* Λίλια-Άννα Διαμαντοπούλου-Hirner: Ποιητικά παίγνια το 19ο αιώνα: Παραδείγματα σχηματικής ποίησης στις νεοελληνικές μετρικές και στιχουργικές του Χαρίσιου Μεγδάνη (1819) και του Παναγιώτη Γριτσάνη (1891), Κονδυλοφόρος, Τόμος 7/2008, Εκδόσεις University Studio Press, Θεσσαλονίκη.
* http://www.kozlib.gr/kozlib_new/?p=9860
## Αναφορές


Κατηγορία:Έλληνες συγγραφείς του 19ου αιώνα
Κατηγορία:Έλληνες ιατροί του 18ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες ιατροί του 19ου αιώνα
Γεώργιος Λεχουρίτης

Ο **Γεώργιος Λεχουρίτης (Παπαδόπουλος)** ήταν μία από τις ηρωικότερες φυσιογνωμίες του αγώνα του 1821.

Γεννήθηκε στο χωριό Λεχούρι των Καλαβρύτων όπου και διασώζεται ο ιστορικός πύργος της οικογένειάς του. Αδελφοί του ήταν οι Αναγνώστης και Νικόλαος. Επικεφαλής σώματος από τα Καλάβρυτα διέπρεψε στην μάχη του Λεβιδίου, στις συμπλοκές του Λάλα, στην πολυθρήνητη μάχη των Δερβενακίων, στην Άλωση του Ναυπλίου, στο Βαλτέτσι. Πολέμησε και στις τρεις εισβολές του Ιμπραήμ στα Καλάβρυτα και κυρίως στα χωριά Σοπωπό και Καρνέσι. Πολέμησε και στην πολιορκία της Ακρόπολης το 1827, όπου και τραυματίστηκε στο πόδι ενώ πολεμούσε γενναία. Τιμήθηκε με τον βαθμό του συνταγματάρχη της Φάλαγγας. Πέθανε από χολέρα το 1854 στο χωριό του το Λεχούρι όπου και διέμενε τα τελευταία χρόνια της ζωής του. 
## Παραπομπές

## Πηγές
* Ιωάννης Θ. Κολοκοτρώνης, Υπομνήματα, Ήτοι Διάφορα Έγγραφα Αφορώντα την Ελληνικήν Επανάστασιν...'', Τύποις Χ. Νικολαΐδου Φιλαδελφέως, 1856.
* 
* 

Κατηγορία:Αγωνιστές του 1821
Οικογένεια Έσσλιν

δεξιά|μικρογραφία|150 px| ''Οικόσημο Οικογενείας από το 1697''
150px|right|thumb|Ο Κριστόφ Μπαλτάσαρ φον Έσσλιν
150px|right|thumb|Ο Ιούλιος φον Έσσλιν
Η **οικογένεια Έσσλιν** () είναι ιστορική οικογένεια βαυαρικής καταγωγής. Χρονολογείται από το 1500 και εγκαταστάθηκε στην Ελλάδα στις αρχές του 19ου αιώνα.

Στις 6 Δεκεμβρίου 1832, μία επιτροπή συμβούλων ανώτατης μόρφωσης που συγκροτήθηκε από τον Λουδοβίκο Α', μια ελληνική αντιπροσωπεία με επικεφαλής τον Θεόδωρο Κολοκοτρώνη καθώς και πολλοί επιχειρηματίες, μεταξύ των οποίων και ο τραπεζίτης και μεγαλέμπορος Ιούλιος φον Έσσλιν, αναχώρησαν από το Μόναχο, συνοδεύοντας το δεκαεπτάχρονο βασιλιά Όθωνα στην Ελλάδα. Από τότε η οικογένεια Έσσλιν δρα στον Ελλαδικό χώρο, ενώ πέραν της συνεισφοράς της στα οικονομικά δρώμενα της χώρας και στην ίδρυση της Εθνικής Τράπεζας της Ελλάδος, έχει αναδείξει μεταξύ άλλων, έναν αγωνιστή της Κρητικής Επανάστασης, τον Φερδινάνδο Έσσλιν, που έπεσε ηρωικά μαχόμενος εναντίον των Τούρκων το 1866 στο Βαφέ της Κρήτης, έναν Μακεδονομάχο, τον Όθωνα Έσσλιν, γιό του Αριστείδη Έσσλιν και της Μαρίας Νοταρά της επιφανούς οικογένειας των Νοταραίων και εγγονής του Γεωργίου Καραϊσκάκη και έναν πρόεδρο της Βουλής, τον έγκριτο Αθηναίο νομικό, ιδρυτή και πρώτο Πρόεδρο του Δικηγορικού Συλλόγου Αθηνών, τον Κωνσταντίνο Έσσλιν.

## Μέλη της οικογενείας κατά χρονολογική σειρά από το 1500
* Γκάλους Έσσλιν (γερμ. *Gallus Hößlin* I), 1500, άρχοντας του Λίνταου
* Χάνς Έσσλιν (γερμ. *Hans Hößlin II*), 1534
* Μπαλτάσαρ Γ' Έσσλιν (γερμ. *Balthasar Hößlin III*), 1568-1606
* Μπαλτάσαρ Δ' Έσσλιν (γερμ. *Balthasar Hößlin IV*), 1602
* Μπαλτάσαρ Ε' Έσσλιν (γερμ. *Balthasar Hößlin V*), 1630-1672, μεγαλέμπορος του Λίνταου
* Βαρθολομαίος φον Έσσλιν (γερμ. *Bartholomäus von Hößlin VI*), 1659-1704, σύμβουλος της Αυτοκρατορίας, χρυσοτέχνης και πατρίκιος με τίτλο ευγενείας από το 1697 
* Φίλιππος Άλμπρεχτ Μπαλτάσαρ φον Έσσλιν (γερμ. *Philipp Albrecht Balthasar von Hößlin VII*), 1690-1750, σύμβουλος της Αυτοκρατορίας και δικαστής
* Κριστόφ Μπαλτάσαρ φον Έσσλιν (γερμ. *Christoph Balthasar von Hößlin VIII*), 1721-1792, μεγαλέμπορος στη Βενετία και την Τεργέστη, ύπατος του Φοντάκο ντέϊ Τεντέσκι στη Βενετία και απ' ευθείας απόγονος, από την πλευρά της μητέρας του, των διάσημων εμπορικών και τραπεζικών οικογενειών Φούγκερ (Fugger) και Βέλσερ (Welser)
* Μάρκος Κριστόφ φον Έσσλιν (γερμ. *Markus Christoph Balthasar von Hößlin IX*), 1754-1811, μεγαλέμπορος και πλοιοκτήτης στην Τεργέστη
* Ιούλιος φον Έσσλιν (γερμ. *Julius Heinrich Balthasar von Hößlin Χ*), 1802-1849, τραπεζίτης και μεγαλέμπορος
* Αριστείδης Έσσλιν XI, 1839-1904, Φερδινάνδος Έσσλιν XI, 1842-1866, Κωνσταντίνος Έσσλιν XI, 1844-1920
* Γουλιέλμος Έσσλιν ΧΙΙ, 1872-1953, γεωπόνος και μεγαλοκτηματίας Φλαμπουρίτσας - Τρικάλων Κορινθίας
* Αριστείδης Γουλ. Έσσλιν ΧΙΙΙ, 1904-1993, ταξίαρχος της αεροπορίας

## Πηγές
* Hartmut von Hösslin - Hösslin Daten aus 5 Jahrhunderten ISBN 978-3-89639-087-5
* Dr Henry Simonsfeld - Der Fondaco dei Tedeschi in Venedig und die Deutsche-Venetianischen Handelsbeziehungen

## Εξωτερικοί σύνδεσμοι
*
Αδελφοί Λεχουρίτη

Οι αδελφοί **Λεχουρίτη** ήταν πολιτικοί και στρατιωτικοί του αγώνα του 1821.

Πρόκειται για τους Αναγνώστη, Γεώργιο και Νικόλαο Λεχουρίτη, που χρημάτισαν πολιτικοί και στρατιωτικοί. Πήραν μέρος σε πολυάριθμες μάχες, όπως εξιστορεί ο Χρυσανθόπουλος στα απομνημονεύματά του. Οι τρεις αδελφοί δαπάνησαν χρήματα και άλλα υλικά αγαθά από την προσωπική και οικογενειακή τους περιουσία για το καλό του πολέμου.

Ήταν παιδιά του Αναγνώστη Λεχουρίτη (Παπαδόπουλου) και κατάγονταν από το χωριό Λεχούρι των Καλαβρύτων όπου και διασώζεται ο ιστορικός πύργος της οικογένειάς τους. Στον πύργο αυτό έμεινε έγκλειστος (ως αιχμάλωτος) ο Τούρκος διοικητής των Καλαβρύτων Ιμπραήμ Αρναούτογλου μαζί με την κόρη του Αϊσέ μετά την απελευθέρωση των Καλαβρύτων στις 21 Μαρτίου του 1821. 
## Παραπομπές

## Πηγές
* 
* 

Κατηγορία:Αγωνιστές του 1821
Κατηγορία:Έλληνες απομνημονευματογράφοι
Αδελφοί Γιαννακόπουλοι

Οι **Γιαννακόπουλοι** ήταν αγωνιστές του 1821.

Πρόκειται για τους αδελφούς **Γεώργιο**, **Κωνσταντή** και **Δημήτριο Γιαννακόπουλο** από την κωμόπολη του Λειβαρτσίου. 

Ο Γεώργιος και ο Κωνσταντής ευρισκόμενοι στην Οδυσσό ενεργούσαν για την επανάσταση. Έπειτα δε ακολούθησαν τον Αλέξανδρο Υψηλάντη στην Βλαχία, κατατάχτηκαν στον Ιερό Λόχο και πολέμησαν στην Μάχη του Δραγατσανίου. 

Επανήλθαν στην Πελοπόννησο και με τους άλλους τους συγγενείς και αδελφούς υπηρέτησαν την πατρίδα.

Ο Δημήτριος αιχμαλωτίστηκε στο Χλουμούτσι μαζί με τον Μιχαλάκη Σισίνη.

## Πηγές
* 

Κατηγορία:Αγωνιστές του 1821
Θεόδωρος Σακελλαρίου

Ο **Θεόδωρος Σακελλαρίου** ήταν αγωνιστής του 1821.

Η καταγωγή του ήταν από το χωριό Φίλια, και αρχικά υπηρέτησε στον στρατό. Υπήρξε από τους επισημότερους άνδρες του  και πάντοτε τον απέστελνε σε πολιτικές υπηρεσίες εμπιστευόμενός του.

Έκανε διάφορες δωρεές και έχαιρε μεγάλης υπόληψις. Έγινε φροντιστής.

## Πηγές
* 
* 

Κατηγορία:Αγωνιστές του 1821
Θεόδωρος Ρηγόπουλος

Ο **Θεόδωρος Ρηγόπουλος** ήταν αγωνιστής του 1821.
## Βιογραφία
Η καταγωγή του ήταν από το χωριό Φίλια. Υπηρέτησε ως γραμματέας του Θεόδωρου Κολοκοτρώνη. Κατά την εισβολή του Δράμαλη στην Αργολίδα βρέθηκε μαζί με τον Πάνο Κολοκοτρώνη και κλείστηκε μαζί με αυτόν και με άλλους στο φρούριο του Άργους, όπου και έμεινε μέχρι το τέλος της φυγής του Δράμαλη από την Αργολίδα. Μετά από αυτό, όταν ο Τουρκικός στόλος απείλησε τα νησιά Ύδρα και Σπέτσες, ευρισκόμενος μαζί με τον Πάνο στο Λεβίδι πήγε στις Σπέτσες για να βοηθήσει το νησί. 

Μετά τον θάνατο του Πάνου έγινε γραμματικός του Θεόδωρου Κολοκοτρώνη, και μαζί του εξεστράτευσε και στην Αθήνα. 

Υπηρέτησε και στις πολιτικές υπηρεσίες.

## Πηγές
* 
* 

Κατηγορία:Αγωνιστές του 1821
Φιλελεύθερο Δημοκρατικό Κόμμα της Ρωσίας

Το **ΦΔΚΡ** (ЛДПР) ή αλλιώς **Φιλελεύθερο Δημοκρατικό Κόμμα της Ρωσίας** είναι υπερεθνικιστικό πολιτικό κόμμα στη Ρωσική Ομοσπονδία.
 
Ιδρύθηκε το 1990 από τον Βλαντιμίρ Ζιρινόφσκι και από τον Βλαντιμίρ Μπογκατσιόφ. Από τότε εώς και το 2022 ηγέτης του κόμματος ήταν ο Βλαντιμίρ Ζιρινόφσκι, μετά τον θάνατο του οποίου  ανέλαβε πρόεδρος ο Λεονίντ Σλούτσκι το ίδιο έτος. Το κόμμα ήταν το δεύτερο κόμμα στην ιστορία της Ε.Σ.Σ.Δ, μετά το Κομμουνιστικό Κόμμα της Σοβιετικής Ένωσης, και λογικά το πρώτο κόμμα της αντιπολίτευσης. Το κόμμα είναι το τρίτο ισχυρότερο στη Ρωσία μετά την Ενωμένη Ρωσία και το Κομμουνιστικό Κόμμα Ρωσικής Ομοσπονδίας και θεωρεί τα κόμματα Γιάμπλοκο και άλλα φιλελεύθερα κινήματα ως τους κυριότερους αντιπάλους του. Αξιοσημείωτο είναι επίσης ότι διατηρεί καλές σχέσεις με το κυβερνών κόμμα Ενωμένη Ρωσία. Είναι γενικά εναντίον στην πολιτική του ΝΑΤΟ και των Η.Π.Α ενώ θεωρεί όπως και τα υπόλοιπα ρωσικά κόμματα τον δυτικό τρόπο ζωής ως εχθρό του ρωσικού έθνους.

## Φήμες για την ίδρυση του

Σύμφωνα με τον Αλεξάντερ Νικολάιβιτς Γιάκοβλεφ, το κόμμα ήταν μια μαριονέτα της KGB. Επίσης είπε ότι το όνομα του κόμματος εφευρέθηκε από τον Φιλίπ Μπομπκόβ και ότι ο Βλαντιμίρ Χριουτσόφ παρουσίασε το κόμμα ως «σχέδιο» της KGB στον Μιχαήλ Γκορμπατσώφ.

## Στόχοι του κόμματος

* Αλλαγή του Ρωσικού Νομοθετικού Συστήματος.
* Ποινικοποίηση των εξτρεμιστικών θρησκειών.
* Ένωση Ρωσίας-Λευκορωσίας.
* Δικαίωμα στην εργασία.
* Ριζική μεταρρύθμιση του Συστήματος Κοινωνικής Ασφάλισης.
* Κρατικοποίηση των στρατηγικών τομέων της ρωσικής οικονομίας.
* Υποστήριξη της γεωργίας και επιστημονικών προγραμμάτων.
* Αντιμετώπιση της πολιτικής διαφθοράς.
* Χαμηλή φορολόγηση των εγχώριων παραγωγών.
* Έλεγχος όλων των αγροτικών γαιών από το κράτος.
* Θανατική ποινή σε όσους έχουν συλληφθεί για τρομοκρατία, φόνο εκ προμελέτης και άλλα σοβαρά εγκλήματα.

## Αποτελέσματα εκλογών

### Προεδρικές εκλογές

* 1991-8,02%
* 1996-12,64%
* 2000-12,73%
* 2004-18,68%
* 2008-19.35%

### Εκλογές της Δούμας

* 1993-26,61% (69 έδρες)
* 1995-24,76% (65 έδρες)
* 1999-12.89% (48 έδρες)
* 2003-19,56% (68 έδρες)
* 2007-28.87% (84 έδρες)
* 2011-25,34% (83 έδρες)

## Δείτε επίσης
* Βλαντιμίρ Ζιρινόφσκι

Κατηγορία:Ρωσικά πολιτικά κόμματα
Κατηγορία:Αντικομμουνιστικά κόμματα
Αμπού Νουβάς

Ο **Αμπού Νουβάς αλ Χασάν μπεν Χανί αλ Χακαμί** (756 – 814) γνωστός και ως **Αμπού Νουβάς** (αραβική γλώσσα: أبو نواس), ήταν διάσημος κλασικός Άραβας ποιητής. 

Γεννήθηκε στην πόλη Αχβάζ της Περσίας, από Άραβα πατέρα και Περσίδα μητέρα και μελέτησε όλα τα είδη της Αραβικής ποίησης. Το πρόσωπο του μυθοποιήθηκε από τον λαό, και το όνομα του αναφέρεται πολλές φορές σε μύθους και θρύλους, όπως στις ιστορίες της συλλογής Χίλιες και Μια Νύχτες.

Έζησε επί της βασιλείας του χαλίφη Χαρούν αλ Ρασίντ.

## Παραπομπές


## Εξωτερικοί σύνδεσμοι

Κατηγορία:Άραβες συγγραφείς
Κατηγορία:Παιδοφιλία στη λογοτεχνία
Κατηγορία:ΛΟΑΤ Μουσουλμάνοι
Αντώνιος Τσούνης

Ο **Αντώνης Τσούνης** ήταν πρωτεργάτης του αγώνα του 1821.
## Βιογραφικά στοιχεία
Η καταγωγή του ήταν από το χωριό Δροβολοβό των Καλαβρύτων. Υπήρξε μέλος της Φιλικής Εταιρείας σε βαθμό αποστόλου και εστάλη από τον Καποδίστρια και τον Αλέξανδρο Υψηλάντη σε αποστολές της εμπιστοσύνης για την προετοιμασία της Επανάστασης σε διάφορα μέρη, κυρίως στην Οδησσό και Βεσσαραβία.

Ήξερε τους Έλληνες και ενεργούσε υπέρ της επαναστατικής ιδέας. Στην Οδυσσό συνεργάστηκε με τον Ιωάννη Αμβροσιάδη, ο οποίος τον έκανε γνωστό και του άνοιξε πολλές πόρτες. 

Επιστρέφοντας στην Πελοπόννησο έλαβε ενεργητικό μέρος στα πολιτικά πράγματα και τιμήθηκε για την αρετή του.

## Αναφορές


Κατηγορία:Αγωνιστές του 1821
Adobe Photoshop

To **Adobe Photoshop**, ή απλά **Photoshop**, είναι πρόγραμμα επεξεργασίας εικόνων και γραφικών που αναπτύχθηκε και κυκλοφόρησε από την Adobe Systems. Αυτή τη στιγμή αποτελεί ηγέτη της αγοράς (*market leader*) των προγραμμάτων επεξεργασίας εικόνας, και είναι το προϊόν - σήμα κατατεθέν της Adobe Systems. Περιλαμβάνεται στο Adobe Creative Cloud και χαρακτηρίζεται ως "απαραίτητο εργαλείο για τους επαγγελματίες γραφίστες" και θεωρείται πως προώθησε τις αγορές των Macintosh, και στη συνέχεια των Windows.

Η πιο πρόσφατη έκδοση του *Adobe Photoshop* είναι η Adobe Photoshop 2026 (27.0), που κυκλοφόρησε το 2025.

## Ιστορία

Το 1987 ο Τόμας Κνολ, ένας φοιτητής του Πανεπιστημίου του Μίσιγκαν, ανέπτυξε ένα πρόγραμμα που εμφάνιζε εικόνες σε αποχρώσεις του γκρίζου (grayscale) σε μονοχρωματικό περιβάλλον. Αυτό το πρόγραμμα, το οποίο ονόμασε Display, τράβηξε την προσοχή του αδελφού του, Τζον Κνολ, ο οποίος πρότεινε στον Τόμας να αναπτύξει ένα πλήρες πρόγραμμα επεξεργασίας εικόνας. Ο Τόμας έκανε διάλειμμα έξι μηνών από τις σπουδές του το 1988 και, σε συνεργασία με τον αδελφό του, ανέπτυξε το πρόγραμμα, το οποίο ονόμασαν ImagePro. Αργότερα το ίδιο έτος, ο Τόμας μετονόμασε το πρόγραμμα του σε Photoshop και έπειτα από συμφωνία με την κατασκευάστρια εταιρία σαρωτών Barneyscan, το πρόγραμμα διανεμήθηκε μαζί με μερικούς σαρωτές. Συνολικά διανεμήθηκαν 200 αντίγραφα του προγράμματος.

Εν τω μεταξύ, ο Τζον ταξίδεψε στο Σίλικον Βάλεϊ και παρουσίασε το πρόγραμμα του στους μηχανικούς της Apple και στην Adobe. Και οι δύο παρουσιάσεις ήταν επιτυχείς, καθώς η Adobe αποφάσισε να αγοράσει την άδεια να διανείμει το πρόγραμμα τον Σεπτέμβριο του 1988. Η επόμενη έκδοση του προγράμματος, η Photoshop 1.0, κυκλοφόρησε το 1990 αποκλειστικά για συστήματα Macintosh και είχε μέγεθος 1.44 MB.

## Εκδόσεις

## Πηγές


Κατηγορία:Adobe
Κατηγορία:Λογισμικό
Κατηγορία:Γραφιστική
Ιωάννης Αμβροσιάδης

Ο **Ιωάννης Π. Αμβροσιάδης** (1794 - 1865) ήταν αγωνιστής του 1821 από την Επαρχία Καλαβρύτων. Διετέλεσε Νομάρχης.
## Βιογραφικά στοιχεία
Γεννήθηκε το 1794 στο Δροβολοβό των Καλαβρύτων.
Σε νεαρή ηλικία εγκαταστάθηκε στην Οδησσό στον θείο του Ιωάννη Αμβροσίου, έμπορο από τα Καλάβρυτα και κοντά του απέκτησε πολλές γνωριμίες. Ήταν υπασπιστής του τεράστιου ήρωα, αγωνιστή, οπλαρχηγού, στρατηγού, ένθερμου φιλέλληνα και οπαδού της Ελλάδας και δεξιού χεριού του Τσάρου της Ρωσίας Γεωργίου του και αδελφού του Δημήτριου Υψηλάντη Α. Υψηλάντη και αναφέρεται ότι τον βοήθησε στη συγκρότηση του Ιερού Λόχου. όταν μετέβηκε στη Μολδαβία τον Οκτώβριου του 1820,και στη συνέχεια υπηρέτησε με τον βαθμό του υπασπιστή τον διοικητή του Ιερού Λόχου Γεώργιο Κατακουζηνό. Πήρε μέρος στις επιχειρήσεις στη Μολδαβία και στη Μάχη του Δραγατσανίου ως υπασπιστής του Γ. Καντακουζηνού. Μετά την αποτυχία της επανάστασης εκεί μετέβη στην Πελοπόννησο και με το στρατιωτικό σώμα και ως μυστικός σύμβουλος του Α. Ζαίμη πήρε μέρος σε πολλές μάχες εκεί. Προσελήφθη από τον Ριχάρδο Τσούτζ σαν γραμματέας και διερμηνέας του, με το τέλος της επανάστασης χρησιμοποιήθηκε σε διάφορες πολιτικές και στρατιωτικές θέσεις. Έζησε στην Πάτρα όπου και απεβίωσε σε μεγάλη ηλικία.

Ό Ιωάννης Αμβροσιάδης μετά την απελευθέρωση διορίστηκε σε διάφορες θέσεις. Το 1833 διορίστηκε ως ο πρώτος Νομάρχης Φωκίδας και Λοκρίδας. Στις 20 Ιουνίου 1836 και μέχρι το 1837 οπότε μετατέθηκε στη Νομαρχία Φωκίδας και Λοκρίδας, ήταν Διοικητής Αχαΐας και Ήλιδος και έπειτα ξανά, από το 1840 ως το 1844.Το 1845 διορίστηκε Νομάρχης Αχαΐας και Ήλιδος.
Το 1850 έγινε Νομάρχης Σύρου και προηγουμένως ήταν επίτροπος του νησιού. Το 1852 ήταν Νομάρχης Αττικοβοιωτίας και μετά υπουργός Εσωτερικών στην κυβέρνηση Κριεζή από τις 24 Φεβρουαρίου 1853 ως τις 28 Μαρτίου 1854.Για της υπηρεσίες που προσέφερε στην επανάσταση εντάχθηκε στην 4η τάξη των αξιωματικών.

Απεβίωσε το 1865.

## Παραπομπές


## Πηγές
* Μεγάλη Στρατιωτική και Ναυτική εγκυκλοπαίδεια, τόμος Β', συλλογικό έργο. 
* 

Κατηγορία:Αγωνιστές του 1821
Κατηγορία:Έλληνες υπουργοί Εσωτερικών
Κατηγορία:Νομάρχες Κυκλάδων
Κατηγορία:Νομάρχες Φωκίδας και Λοκρίδας
Κατηγορία:Νομάρχες Αττικής και Βοιωτίας
Κατηγορία:Νομάρχες Αχαΐας και Ήλιδος
Διεθνής Αερολιμένας Χανίων «Ιωάννης Δασκαλογιάννης»

Ο **Διεθνής Αερολιμένας Χανίων «Ι. Δασκαλογιάννης»** (IATA: **CHQ**, ICAO: **LGSA**, ΥΠΑ: **ΚΑΧΝΔ**). Ο αερολιμένας βρίσκεται στην χερσόνησο του Ακρωτηρίου (ή Σούδα) και απέχει περίπου 14 χιλιόμετρα από την πόλη των Χανίων. Το αεροδρόμιο, αποτελεί σημείο εισόδου προς τη Δυτική και όχι μόνο, Κρήτη για έναν αυξανόμενο αριθμό τουριστών.

## Ονομασία
Το όνομα του αεροδρομίου έχει δοθεί προς τιμή του αρχηγού της εξέγερσης στα Σφακιά της Κρήτης (1770-1771) Ιωάννη Δασκαλογιάννη.

## Σύντομο ιστορικό
* 1954: Κατασκευάζεται το αεροδρόμιο Χανίων στο Μάλεμε και ως το 1959 εξυπηρετούσε μόνο πτήσεις εσωτερικού
* 1959: Μεταφέρεται στη χερσόνησο Ακρωτήρι και λειτουργεί και ως έδρα της 115 Πτέρυγας Μάχης
* 1967: Κατασκευάστηκε ο πρώτος αεροσταθμός με δύο θέσεις στάθμευσης αεροσκαφών
* 1974: Πραγματοποιείται η πρώτη διεθνής πτήση προς το αεροδρόμιο, η αύξηση του τουρισμού στα Χανιά δημιούργησε την ανάγκη για δημιουργία ενός νέου κτηρίου καθώς οι πτήσεις προς τον αερολιμένα αυξάνονται.
* 1996: Ολοκληρώθηκε η κατασκευή του νέου αεροσταθμού σε διαφορετική θέση με 6 θέσεις στάθμευσης αεροσκαφών
* 2005: Έγινε η ολοκλήρωση επέκτασης του αεροδρομίου που έλαβε την ονομασία «Κρατικός Αερολιμένας Χανίων Ιωάννης Δασκαλογιάννης».
* 2016: Ολοκληρώνονται τα έργα επέκτασης του αεροσταθμού και της ανακαίνισης τμημάτων του αεροδρομίου Χανίων.
* 2018 : Ολοκληρώνονται από τη Fraport Greece οι νέες διαγραμμίσεις των αεροσκαφών, τα οποία πλέον αναχωρούν με τη χρήση εξοπλισμού push back, με αποτέλεσμα το διπλασιασμό των θέσεων στάθμευσης, επεκτάθηκε η περιοχή ελέγχου ασφαλείας επιβατών, με την αύξηση των μηχανημάτων ελέγχου χειραποσκευών από 5 σε 8 και αυξήθηκε ο χώρος των καταστημάτων Duty Free από 400 τ.μ. σε 1.200 τ.μ., μεταφέρθηκε η αίθουσα VIP, ώστε να αυξηθούν οι πύλες επιβίβασης από 14 σε 16. και αφαιρέθηκαν οι διαχωριστικοί τοίχοι στις αίθουσες αναχωρήσεων, με σκοπό τη διαμόρφωση ανοιχτού χώρου επιφανείας 3.000 τ.μ., κατασκευάστηκε νέο αντλιοστάσιο λυμάτων και δικτύου (περίπου 3,5 χλμ.) και συνδέθηκε με το δημοτικό αποχετευτικό δίκτυο, βελτιστοποιήθηκαν οι ηλεκτρομηχανολογικές εγκαταστάσεις (νέα ΚΚΜ, νέες καλωδιώσεις, νέα φωτιστικά σώματα, νέοι ηλεκτρολογικοί πίνακες κ.λπ.), αναβαθμίστηκε ο φωτισμός του Apron, αναδιαμορφώθηκαν οι χώροι WC, με σκοπό την αύξηση των τουαλετών στην Extra Schengen περιοχή και μεταφέρθηκε η κυλιόμενη σκάλα σε νέα θέση, με σκοπό την καλύτερη εκμετάλλευση των διαθέσιμων χώρων.

## Χαρακτηριστικά αεροδρομίου
* Υψόμετρο: 150 μ
* Διεύθυνση Διαδρόμου: 11 / 29

## Στατιστικά στοιχεία
Τα στοιχεία αντλούνται από την Υπηρεσία Πολιτικής Αεροπορίας (ΥΠΑ)  μέχρι το 2016 και από το 2017 και μετά από την επίσημη ιστοσελίδα του αεροδρομίου.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι

*Επίσημη ιστοσελίδα του αερολιμένα

Χανιων
Αερολιμενας
Κατηγορία:Κρατικοί Αερολιμένες διεθνών συγκοινωνιών
Ροδωπού Χανίων

Το **Ροδωπού**, επισήμως γνωστό ως **Ροδωπός**, είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Βρίσκεται στη χερσόνησο Ροδωπού, στην οποία έχει δώσει το όνομά της σε υψόμετρο 237 μέτρα. Είναι στο βορειότερο τμήμα της Κρήτης, στο βορειοδυτικό τμήμα του νομού Χανίων. Στο χωριό λειτουργεί διθέσιο δημοτικό σχολείο και νηπιαγωγείο. Υπάρχει ταβέρνα, καφενεία, μπακάλικα, φούρνος. Υπάρχει πολιτιστικός σύλλογος, σύλλογος γυναικών και αθλητικός ποδοσφαιρικός σύλλογος (Α.Π.Σ. Ροδωπού) με δικό του γήπεδο.

Το Βόρειο τμήμα της χερσονήσου Ροδωπού είναι προστατευόμενος βιότοπος του Natura 2000, με κωδικό GR4340021, κατά μία έκταση 28,64 τ.χλμ.

## Παραπομπές


Κατηγορία:Χερσόνησος Ροδωπού
Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Νεόκαστρο

Το τοπωνύμιο **Νεόκαστρο** μπορεί να αφορά τους παρακάτω οικισμούς:

*Νεόκαστρο Αιτωλοακαρνανίας
* Νεόκαστρο Ημαθίας
* Νεόκαστρο Θεσσαλονίκης
* Νεόκαστρο Ναυαρίνου & η Πύλος (η παλαιότερη ονομασία της Πύλου)
* Νεόκαστρο, βυζαντινό φρούριο στο σημερινό Νόβγκραντ της Βόρειας Βουλγαρίας.

Κατηγορία:Αποσαφηνίσεις ελληνικών τοπωνυμίων
Γιάμπλοκο

thumb|right|250px|Γκριγκόρι Γιαβλίνσκι, ο ιδρυτής του κόμματος.
Το **Ρωσικό Ηνωμένο Δημοκρατικό Κόμμα Γιάμπλοκο** ή αλλιώς **Γιάμπλοκο** (ρωσ. *Яблоко*, που από τα ρωσικά σημαίνει "*μήλο*") είναι ένα ρωσικό φιλελεύθερο κόμμα που ιδρύθηκε το 1990 από τον Γκριγκόρι Γιαβλίνσκι. Σήμερα ηγέτης του κόμματος είναι ο Σεργκέι Μιτρόχιν.Λόγω της ιδεολογίας του η επιρροή του στο εκλογικό σώμα που είναι επί το πλείστον συντηρητικό είναι πολύ περιορισμένη.

## Θέσεις
Το κόμμα παλιότερα τασσόταν υπέρ της δημιουργίας ενός σύγχρονου κοσμικού και προοδευτικού κράτους στα πρότυπα των δυτικών κρατών και ήταν υπέρ του διαχωρισμού εκκλησίας-κρατους.Σήμερα δεν υπερασπίζεται πια αυτές τις θέσεις.

## Ιστορία

Το κόμμα ιδρύθηκε το 1990 και ήταν "απόγονος" της εκλογικής σύμπραξης "**Γιάβλίνσκι-Μπολντίερεβ-Λουκίν**" που συντάχθηκε στις βουλευτικές εκλογές του 1993. Το κόμμα καθιερώθηκε ως ένας δημόσιος οργανισμός το 1993, και ως ένα πολιτικό κόμμα το 2001. Το κόμμα αντιπροσωπέυει την δημόσια και πολιτική ελευθερία της Ρωσίας και έχει βάλει στόχο για καλυτέρευση των σχέσεων της Ρωσίας με την Δύση και την ένταξη της Ρωσίας στην Ευρωπαϊκή Ένωση.

## Αντίθεση με την κυβέρνηση

Το κόμμα ήταν αντίθετο με την πολιτική του Μπορίς Γιέλτσιν και με την πολιτική του Βλαντίμιρ Πούτιν. Το κόμμα είχε αμφισβητήσει τα αποτελέσματα των βουλευτικών εκλογών του 1993, του 1995, του 1999 και του 2003.

## Βουλευτικές εκλογές

* 1993-5,86% (27 θέσεις στην Κρατική Δούμα)
* 1995-6,09% (45 θέσεις στην Κρατική Δούμα)
* 1999-5,93% (21 θέσεις στην Κρατική Δούμα)
* 2003-4,34% (13 θέσεις στην Κρατική Δούμα)
* 2007-4,06% (αποκλεισμός από την Κρατική Δουμα λογω αύξησης του εκλογικού ορίου από 4 σε 7%)
* 2011-3.43% (αποκλεισμός από την Κρατική Δούμα)

## Μερικά γεγονότα

Η Ένωση Δεξιών Δυνάμεων της Ρωσίας ίδρυσε στις 16 Φεβρουαρίου 2006 την Επιτροπή για την Ενοποιήση των Δημοκρατικών Δυνάμεων αλλά τα σχέδια συγχώνευσης απορρίφθηκαν τον Δεκέμβριο του ίδιου χρόνου. Το κόμμα ήταν παρατηρητής της Διεθνές Ένωση Φιλελεύθερων, και από τον Οκτώβριο του 2006 έγινε πλήρες μέλος της οργάνωσης. Το 2007, το κόμμα έχασε τις θέσεις του στην Κρατική Δούμα.

Κατηγορία:Ρωσικά πολιτικά κόμματα
Κατηγορία:Φιλελεύθερα κόμματα
Κρατικός Αερολιμένας Ιωαννίνων «Βασιλεύς Πύρρος»

Ο ** Κρατικός Αερολιμένας Ιωαννίνων «Βασιλεύς Πύρρος»** (συντομογραφία IATA: **IOA**, ICAO: **LGIO**, ΥΠΑ: **ΚΑΙΩΠ**) βρίσκεται σε απόσταση 5 χιλιομέτρων από το κέντρο της πόλης των Ιωαννίνων και εξυπηρετεί όλη την περιοχή του Νομού Ιωαννίνων και της δυτικής και βόρειας Ελλάδας.

## Ιστορικά στοιχεία
* 1932: Ιδρύεται το αεροδρόμιο Ιωαννίνων.
* 1953: Κατασκευή του αρχικού κτηρίου του αεροσταθμού, 450 τ.μ..
* 1965: επέκταση του αεροσταθμού 450 τ.μ..
* 1993: επέκταση του αεροσταθμού κατά 600 τ.μ. (το συνολικό μέγεθος του αεροσταθμού είναι 1500 τ.μ. μέχρι και σήμερα).
* 2007: λαμβάνει το προσωνύμιο "Βασιλεύς Πύρρος" προς τιμήν του αρχαίου βασιλιά της Ηπείρου Πύρρου.
*2019: ολοκληρώθηκαν τα έργα ανακατασκευής του αεροσταθμού.

## Χαρακτηριστικά αερολιμένα
* Υψόμετρο: 476 μ.
* Μέγεθος Αεροσταθμού: 5.290 τ.μ.
*Μέγεθος Δαπέδου Στάθμευσης: 43.000 τ.μ..

## Αεροπορικές εταιρίες και προορισμοί

## Στατιστικά στοιχεία

*Ιαν-Σεπ 2021

## Παραπομπές


## Εξωτερικοί σύνδεσμοι

*Κρατικός Αερολιμένας Ιωαννίνων «Βασιλεύς Πύρρος» στη σελίδα της ΥΠΑ

Κατηγορία:Αεροδρόμια στην Ελλάδα
Αερολιμένας
Θεόδωρος Κολόκας

Ο **Θεόδωρος Κολόκας** ήταν αγωνιστής του 1821. 
## Βιογραφικά στοιχεία
Υπηρέτησε στο στρατό κοντά στον Ανδρέα Ζαΐμη και με τον στρατηγό Β. Πετιμεζά. Έλαβε μέρος σε διάφορες μάχες και ιδίως στην πολιορκία της Πάτρας.

## Πηγές
* 

Κατηγορία:Αγωνιστές του 1821
Πρίσμα (γεωμετρία)

**Πρίσμα** ονομάζεται το τρισδιάστατο γεωμετρικό σχήμα το οποίο οριοθετείται από δύο παράλληλα ίδια πολύγωνα (βάσεις) και οι υπόλοιπες έδρες του (παράπλευρες) είναι παραλληλόγραμμα. Η απόσταση των δύο βάσεων ονομάζεται *ύψος*.

Αν οι *βάσεις* είναι *κάθετες τομές* το πρίσμα λέγεται *ορθό*. Σε αυτή την περίπτωση οι παράπλευρες έδρες του πρίσματος είναι ορθογώνια. 

Το πρίσμα λέγεται *κανονικό*, αν είναι *ορθό* και οι *βάσεις* είναι *κανονικά πολύγωνα*.

Έστω Α τυχαίο σημείο μιας βάσης, και **δ** διάνυσμα κάθετο σε αυτές. Τότε υπάρχει διάστημα τέτοιο, ώστε για κάθε αριθμό α που ανήκει στο διάστημα το σημείο A+\lambda\vec{\delta} ανήκει στο πρίσμα.

Τα πρίσματα και οι κύλινδροι μπορούν να προκύψουν με εξώθηση (*extrusion*) των βάσεών τους κατά h, όπου h το ύψος τους.

Το ανάπτυγμα του κανονικού πρίσματος είναι ένα ορθογώνιο, το οποίο αναδιπλώνεται για να αποδώσει όλα τα επιμέρους ορθογώνια, και οι δύο βάσεις συνδεδεμένες σε μία ακμή τους στις απέναντι πλευρές ενός επιμέρους ορθογωνίου.

Το εμβαδόν της παράπλευρης επιφάνειας του πρίσματος ισούται με το ύψος επί την περιφέρεια των βάσεων. 

Το συνολικό εμβαδόν του πρίσματος ισούται με το άθροισμα του εμβαδού της παράπλευρης επιφάνειας και του εμβαδού των βάσεων.

Ο όγκος του πρίσματος ισούται με το εμβαδόν της βάσης επί το ύψος.

Κατηγορία:Πρισματοειδή πολύεδρα
Κατηγορία:Ομοιόμορφα πολύεδρα

Ευκλείδεια Γεωμετρία Α και Β Λυκείου, Ψηφιακό Βιβλίο:

http://ebooks.edu.gr/modules/ebook/show.php/DSGL-B109/710/4688,21210/
Χρήστος Κολοβός

Ο **Χρήστος Κολοβός** ήταν αγωνιστής του 1821.
## Βιογραφικά στοιχεία
Η καταγωγή του ήταν από το χωριό Παγκράτι. Υπηρέτησε στον στρατό κοντά στον Θεόδωρο Κολοκοτρώνη και ιδίως μαζί με τον Γενναίο. Είχε αποκτήσει την επωνυμία «καινούργιος» επειδή είχε την τάση να κάνει καινοτομίες και νέου είδους παλικαριές.
## Πηγές
* 

Κατηγορία:Αγωνιστές του 1821